title: Komission täytäntöönpanoasetus (EU) 2016/1056, annettu 29 päivänä kesäkuuta 2016, täytäntöönpanoasetuksen (EU) N:o 540/2011 muuttamisesta tehoaineen glyfosaatti hyväksynnän voimassaoloajan pidentämiseksi (ETA:n kannalta merkityksellinen teksti)

text:
               30.6.2016

               FI

               Euroopan unionin virallinen lehti

               L 173/52

         KOMISSION TÄYTÄNTÖÖNPANOASETUS (EU) 2016/1056,
   annettu 29 päivänä kesäkuuta 2016,
   täytäntöönpanoasetuksen (EU) N:o 540/2011 muuttamisesta tehoaineen glyfosaatti hyväksynnän voimassaoloajan pidentämiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan 1 kohdan,
   sekä katsoo seuraavaa:

               (1)

               Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään asetuksen (EY) N:o 1107/2009 nojalla hyväksyttyinä pidettävät tehoaineet.

               (2)

               Tehoaineen glyfosaatti hyväksynnän voimassaoloaika päättyy 30 päivänä kesäkuuta 2016. Komission asetuksen (EU) N:o 1141/2010 (3) 4 artiklan mukaisesti esitettiin hakemukset kyseisen tehoaineen neuvoston direktiivin 91/414/ETY (4) liitteessä I olevaan luetteloon sisällyttämisen uusimiseksi.

               (3)

               Koska aineen arviointi ja päätös hyväksynnän uusimisesta ovat viivästyneet hakijoista riippumattomista syistä, kyseisen tehoaineen hyväksynnän voimassaolo todennäköisesti päättyy ennen kuin on tehty päätös sen uusimisesta.

               (4)

               Kansainvälisen syöväntutkimuskeskuksen glyfosaatin karsinogeenista potentiaalia koskevien havaintojen perusteella komissio antoi 29 päivänä huhtikuuta 2015 Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, tehtäväksi tarkastella uudelleen kyseisiä taustatietoja ja sisällyttää kyseiset havainnot päätelmäänsä. Asetuksen (EY) N:o 1107/2009 mukaisen arviointimenettelyn yhteydessä elintarviketurvallisuusviranomainen totesi, että glyfosaatti ei todennäköisesti ole ihmiselle syöpävaarallinen ja että saatavilla oleva näyttö ei anna tukea sen karsinogeenisuuden yhdenmukaistetulle luokittelemiselle asetuksen (EY) N:o 1272/2008 (5) mukaisesti. Tässä yhteydessä elintarviketurvallisuusviranomainen muistutti kuitenkin, että sen asetuksen (EY) N:o 1107/2009 mukaisen arviointimenettelyn yhteydessä tekemät luokitusta koskevat ehdotukset eivät ole virallisia ehdotuksia yhdenmukaistetuksi luokittelemiseksi asetuksen (EY) N:o 1272/2008 mukaisesti.

               (5)

               Esittelevä jäsenvaltio ilmaisi 22 päivänä heinäkuuta 2015 (6) aikomuksensa toimittaa glyfosaatin yhdenmukaistettua luokitusta, mukaan lukien vaaraluokka ”syöpää aiheuttava”, koskevan asiakirja-aineiston asetuksen (EY) N:o 1272/2008 37 artiklan mukaisesti. Esittelevä jäsenvaltio toimitti 17 päivänä maaliskuuta 2016 kyseisen asiakirja-aineiston elintarviketurvallisuusviranomaiselle, jonka on annettava lausuntonsa asetuksen (EY) N:o 1272/2008 37 artiklan 4 kohdan mukaisesti.

               (6)

               Glyfosaatin karsinogeenisen potentiaalin suhteen Kansainvälisen syöväntutkimuskeskuksen havainnot ja elintarviketurvallisuusviranomaisen luokitusta koskeva ehdotus poikkeavat toisistaan. Lisäksi menettely glyfosaatin yhdenmukaistetuksi luokittelemiseksi oli jo aloitettu. Pysyvässä kasvi-, eläin-, elintarvike- ja rehukomiteassa 18 ja 19 päivänä toukokuuta 2016 käydyissä keskusteluissa todettiin, että glyfosaattiin liittyvässä erityistilanteessa eräät jäsenvaltiot katsoivat riskinhallinnasta vastaavina tahoina, että oli aiheellista saada Euroopan kemikaaliviraston riskinarviointikomitean lausunto yhdenmukaistetusta luokittelemisesta glyfosaatin karsinogeenisuuden suhteen ennen hyväksynnän uusimista koskevan päätöksen tekemistä, koska kyseinen lausunto saattaisi olla merkityksellinen asetuksessa (EY) N:o 1107/2009 vahvistettuihin kriteereihin perustuvan hyväksynnän kannalta.

               (7)

               Ottaen huomioon yhdenmukaistettua luokittelemista koskevan asiakirja-aineiston arvioimiseen tarvittava aika on tarpeen jatkaa tehoaineen hyväksynnän voimassaoloa kuudella kuukaudella laskettuna siitä päivämäärästä, jona komissio on saanut Euroopan kemikaaliviraston riskinarviointikomitean lausunnon, mutta kuitenkin enintään 31 päivään joulukuuta 2017 asti. Heti kun komissio on saanut Euroopan kemikaaliviraston riskinarviointikomitean lausunnon, se ilmoittaa kyseisen päivämäärän Euroopan unionin virallisessa lehdessä.

               (8)

               Ottaen huomioon asetuksen (EY) N:o 1107/2009 17 artiklan ensimmäisen kohdan tarkoituksen komissio vahvistaa siinä tapauksessa, että se antaa Euroopan kemikaaliviraston riskinarviointikomitean lausunnon perusteella asetuksen, jossa säädetään, että glyfosaatin hyväksyntää ei uusita, koska hyväksymisperusteet eivät täyty, hyväksynnän voimassaolon päättymispäiväksi glyfosaatin hyväksynnän uusimatta jättämisestä annetun asetuksen voimaantulopäivän, vaikka kyseinen päivämäärä olisi aikaisempi kuin hyväksynnän voimassaolon päättymispäivä.

               (9)

               Ottaen huomioon johdanto-osan edeltävissä kappaleissa kuvatun glyfosaatin hyväksynnän voimassaoloajan jatkamisen ja elintarviketurvallisuusviranomaisen ilmaiseman huolen, joka liittyy apuaineen polyetoksyloitu talialkyyliamiini (CAS-numero 61791-26-2) käyttöön glyfosaattia sisältävissä kasvinsuojeluaineissa, komissio aloittaa mahdollisimman pian glyfosaatin hyväksynnän tarkistamisen asetuksen (EY) N:o 1107/2009 21 artiklan mukaisesti.

               (10)

               Sen vuoksi täytäntöönpanoasetusta (EU) N:o 540/2011 olisi muutettava.

               (11)

               Ottaen huomioon, että glyfosaatin nykyisen hyväksynnän voimassaoloaika päättyy 30 päivänä kesäkuuta 2016, tämän asetuksen olisi tultava voimaan mahdollisimman pian.

               (12)

               Pysyvä kasvi-, eläin-, elintarvike- ja rehukomitea ei ole antanut lausuntoaan puheenjohtajansa asettamassa määräajassa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakukomitea ei antanut lausuntoa,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Korvataan täytäntöönpanoasetuksen (EU) N:o 540/2011 liitteessä olevan A osan kuudennessa sarakkeessa ”Hyväksynnän päättymispäivä” glyfosaattia koskevassa 25 kohdassa oleva päivämäärä ”30. kesäkuuta 2016” ilmaisulla ”kuusi kuukautta siitä päivästä, jona komissio on saanut Euroopan kemikaaliviraston riskinarviointikomitean lausunnon, tai 31. joulukuuta 2017 sen mukaan, kumpi ajankohta on aikaisempi”.
   2 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (3)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).

      (4)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (5)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      (6)  Euroopan kemikaaliviraston (ECHA) aierekisteri. Saatavilla verkossa osoitteessa echa.europa.eu/web/guest/addressing-chemicals-of-concern/registry-of-intentions.


title: Komission täytäntöönpanoasetus (EU) N:o 436/2014, annettu 23 päivänä huhtikuuta 2014 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Piranska sol (SAN))

text:
               30.4.2014

               FI

               Euroopan unionin virallinen lehti

               L 128/62

         KOMISSION TÄYTÄNTÖÖNPANOASETUS (EU) N:o 436/2014,
   annettu 23 päivänä huhtikuuta 2014,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Piranska sol (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Slovenian hakemus nimityksen ”Piranska sol” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Piranska sol” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä huhtikuuta 2014.

            Komission puolesta,

            puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 353, 3.12.2013, s. 15.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet

         Luokka 1.8 Muut liitteeseen I kuuluvat tuotteet (mausteet jne.)

      SLOVENIA
      Piranska sol (SAN)


title: Komission täytäntöönpanoasetus (EU) 2017/1529, annettu 7 päivänä syyskuuta 2017, perusaineen natriumkloridi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

text:
               8.9.2017

               FI

               Euroopan unionin virallinen lehti

               L 232/1

         KOMISSION TÄYTÄNTÖÖNPANOASETUS (EU) 2017/1529,
   annettu 7 päivänä syyskuuta 2017,
   perusaineen natriumkloridi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan, luettuna yhdessä sen 13 artiklan 2 kohdan kanssa,
   sekä katsoo seuraavaa:

               (1)

               Komissio vastaanotti 7 päivänä kesäkuuta 2016 asetuksen (EY) N:o 1107/2009 23 artiklan 3 kohdan mukaisesti organisaatiolta Agriculture and Horticulture Development Board (Yhdistynyt kuningaskunta) ja laitokselta Institut Technique de l'Agriculture Biologique (ITAB) hakemuksen, joka koski suolan hyväksymistä perusaineeksi sienissä käytettävänä sienitautien torjunta-aineena. Lisäksi komissio vastaanotti 21 päivänä heinäkuuta 2016 ITAB:ltä hakemuksen, joka koski merisuolan hyväksymistä perusaineeksi viinirypäleissä käytettävänä sienitautien ja hyönteisten torjunta-aineena. Koska molemmat hakemukset koskevat ihmisravinnoksi kelpaavaa natriumkloridia, hakemukset yhdistettiin. Hakemusten mukana toimitettiin asetuksen (EY) N:o 1107/2009 23 artiklan 3 kohdan toisen alakohdan mukaisesti vaadittavat tiedot.

               (2)

               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle natriumkloridia koskevan teknisen raportin 20 päivänä tammikuuta 2017 (2). Komissio esitti tarkastelukertomuksen (3) ja tämän asetuksen luonnoksen pysyvälle kasvi-, eläin-, elintarvike- ja rehukomitealle 23 päivänä maaliskuuta 2017 ja sai ne valmiiksi komitean 20 päivänä heinäkuuta 2017 pidettyä kokousta varten.

               (3)

               Hakijan toimittama asiakirja-aineisto osoittaa, että natriumkloridi täyttää Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeen kriteerit. Sitä ei käytetä ensisijaisesti kasvinsuojelutarkoituksiin, mutta se on hyödyllinen kasvinsuojelussa tuotteessa, joka koostuu kyseisestä aineesta ja vedestä. Näin ollen sitä on pidettävä perusaineena.

               (4)

               Tehdyistä tutkimuksista on käynyt ilmi, että natriumkloridin voidaan yleisesti olettaa täyttävän asetuksen (EY) N:o 1107/2009 23 artiklassa säädetyt vaatimukset erityisesti niiden tutkittujen käyttötarkoitusten osalta, jotka luetellaan komission tarkastelukertomuksessa. Näin ollen on aiheellista hyväksyä natriumkloridi perusaineeksi.

               (5)

               Asetuksen (EY) N:o 1107/2009 13 artiklan 2 kohdan mukaisesti, luettuna yhdessä sen 6 artiklan kanssa, ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia.

               (6)

               Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (5) liitettä olisi muutettava.

               (7)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Perusaineen hyväksyminen
   Hyväksytään aine natriumkloridi perusaineeksi liitteessä I vahvistetun mukaisesti.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetus (EU) N:o 540/2011 tämän asetuksen liitteen II mukaisesti.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä syyskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Euroopan elintarviketurvallisuusviranomainen, 2016; Outcome of the consultation with Member States and EFSA on the basic substance application for sodium chloride for use in plant protection as fungicide and bactericide in seed treatment and for disinfecting cutting tools. EFSA supporting publication 2016:EN-1091, 39 s.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EUVL L 31, 1.2.2002, s. 1).

      (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymispäivä

                  Erityiset säännökset

                  Natriumkloridi
                  CAS-numero: 7647-14-5

                  Natriumkloridi

                  970 g/kg
                  Elintarvikekäyttöön soveltuva

                  28. syyskuuta 2017

                  Lupa voidaan myöntää ainoastaan perusaineena, joka on sienitautien ja hyönteisten torjunta-aine, käyttöä varten.
                  Natriumkloridia on käytettävä natriumkloridia koskevan tarkastelukertomuksen (SANTE/10383/2017) päätelmiin ja erityisesti sen lisäyksiin I ja II sisältyvien erityisten edellytysten mukaisesti.

         (1)  Lisätietoja perusaineen tunnistuksesta, spesifikaatiosta ja käyttötavasta annetaan perusainetta koskevassa tarkastelukertomuksessa.

      LIITE II
      Lisätään täytäntöönpanoasetuksen (EU) N:o 540/2011 liitteessä olevaan C osaan kohta seuraavasti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Hyväksymispäivä

                     Erityiset säännökset

                     ”16

                     Natriumkloridi
                     CAS-numero: 7647-14-5

                     Natriumkloridi

                     970 g/kg
                     Elintarvikekäyttöön soveltuva

                     28. syyskuuta 2017

                     Lupa voidaan myöntää ainoastaan perusaineena, joka on sienitautien ja hyönteisten torjunta-aine, käyttöä varten.
                     Natriumkloridia on käytettävä natriumkloridia koskevan tarkastelukertomuksen (SANTE/10383/2017) päätelmiin ja erityisesti sen lisäyksiin I ja II sisältyvien erityisten edellytysten mukaisesti.”

         (1)  Lisätietoja perusaineen tunnistuksesta, spesifikaatiosta ja käyttötavasta annetaan perusainetta koskevassa tarkastelukertomuksessa.


title: Komission täytäntöönpanoasetus (EU) N:o 690/2013, annettu 18 päivänä heinäkuuta 2013 , asetuksen (EY) N:o 1484/95 muuttamisesta edustavien hintojen vahvistamisesta siipikarjanliha- ja muna-alan sekä muna-albumiinin edustavien hintojen osalta

text:
               19.7.2013

               FI

               Euroopan unionin virallinen lehti

               L 196/16

         KOMISSION TÄYTÄNTÖÖNPANOASETUS (EU) N:o 690/2013,
   annettu 18 päivänä heinäkuuta 2013,
   asetuksen (EY) N:o 1484/95 muuttamisesta edustavien hintojen vahvistamisesta siipikarjanliha- ja muna-alan sekä muna-albumiinin edustavien hintojen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan yhdessä sen 4 artiklan kanssa,
   ottaa huomioon muna-albumiinin ja maitoalbumiinin yhteisestä kauppajärjestelmästä 7 päivänä heinäkuuta 2009 annetun neuvoston asetuksen (EY) N:o 614/2009 (2) ja erityisesti sen 3 artiklan 4 kohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen vahvistamisen perustana olevien tietojen säännöllisen tarkastuksen perusteella on välttämätöntä muuttaa eräiden tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteenä olevalla tekstillä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä heinäkuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 181, 14.7.2009, s. 8.

      (3)  EYVL L 145, 29.6.1995, s. 47.

      LIITE

            ”LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklan 3 kohdassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kanaa, paloittelemattomana, kynittynä ja puhdistettuna (ns. 70-prosenttista kanaa), tai muussa muodossa, jäädytetty

                        141,9

                        0

                        AR

                        0207 12 90

                        Kanaa, paloittelemattomana, kynittynä ja puhdistettuna (ns. 65-prosenttista kanaa), tai muussa muodossa, jäädytetty

                        165,7

                        0

                        AR

                        165,5

                        0

                        BR

                        0207 14 10

                        Luuttomat palat, kukkoa tai kanaa, jäädytetyt

                        273,7

                        8

                        AR

                        251,2

                        15

                        BR

                        307,5

                        0

                        CL

                        279,5

                        6

                        TH

                        0207 27 10

                        Kalkkunaa, paloiteltu, luuton, jäädytetty

                        332,6

                        0

                        BR

                        297,0

                        0

                        CL

                        0408 11 80

                        Munankeltuainen

                        490,3

                        0

                        AR

                        0408 91 80

                        Kuorettomat linnunmunat, kuivatut

                        560,6

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        253,4

                        10

                        BR

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ’ZZ’ tarkoittaa ’muuta alkuperää’.”


title: Komission täytäntöönpanoasetus (EU) N:o 957/2012, annettu 17 päivänä lokakuuta 2012 , asetuksen (EU) N:o 605/2010 liitteen I muuttamisesta Alankomaiden Antillien poistamiseksi niiden kolmansien maiden luettelosta, joista on sallittua tuoda Euroopan unionin alueelle raakamaito- tai maitotuote-eriä  ETA:n kannalta merkityksellinen teksti

text:
               18.10.2012

               FI

               Euroopan unionin virallinen lehti

               L 287/5

         KOMISSION TÄYTÄNTÖÖNPANOASETUS (EU) N:o 957/2012,
   annettu 17 päivänä lokakuuta 2012,
   asetuksen (EU) N:o 605/2010 liitteen I muuttamisesta Alankomaiden Antillien poistamiseksi niiden kolmansien maiden luettelosta, joista on sallittua tuoda Euroopan unionin alueelle raakamaito- tai maitotuote-eriä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 4 kohdan,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 11 artiklan 1 kohdan,
   sekä katsoo seuraavaa:

               (1)

               Asetuksessa (EY) N:o 854/2004 vahvistetaan eläinperäisten tuotteiden virallisen valvonnan järjestämistä koskevat erityissäännöt. Siinä säädetään erityisesti, että eläinperäisiä tuotteita voidaan tuoda ainoastaan sellaisesta kolmannesta maasta tai kolmannen maan osasta, joka on kyseisen asetuksen mukaisesti laaditussa ja ajantasaistetussa luettelossa.

               (2)

               Asetuksessa (EY) N:o 854/2004 säädetään myös, että kun tällaisia luetteloja laaditaan ja saatetaan ajan tasalle, on kiinnitettävä huomiota kolmansissa maissa tehtyihin unionin tarkastuksiin ja kolmansien maiden toimivaltaisten viranomaisten antamiin takeisiin, jotka koskevat rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 882/2004 (3) vahvistettujen unionin rehu- ja elintarvikelainsäädännön sekä eläinten terveyttä koskevien sääntöjen noudattamista tai vastaavien sääntöjen olemassaoloa.

               (3)

               Eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon ja maitotuotteiden Euroopan unionin alueelle tuontia varten 2 päivänä heinäkuuta 2010 annetun komission asetuksen (EU) N:o 605/2010 (4) liitteessä I on luettelo kolmansista maista, joista on sallittua tuoda Euroopan unionin alueelle raakamaito- tai maitotuote-eriä.

               (4)

               Autonominen Alankomaiden Antillien valtio sisältyy nykyään asetuksen (EU) N:o 605/2010 I liitteessä olevaan luetteloon.

               (5)

               Alankomaiden kuningaskunnan 10 päivänä lokakuuta 2010 voimaan tulleen sisäisen uudistuksen seurauksena kuningaskuntaan kuuluva autonominen Alankomaiden Antillien valtio lakkautettiin. Samana päivänä Curaçao ja Sint Maarten saivat Alankomaiden kuningaskuntaan kuuluvien autonomisten valtioiden aseman, kun taas Bonairesta, Sint Eustatiuksesta ja Sabasta tuli Alankomaiden kuningaskunnan eurooppalaisen osan erityisasemassa olevia kuntia. Näin ollen on syytä poistaa Alankomaiden Antillit asetuksen (EU) N:o 605/2010 liitteessä I olevasta luettelosta.

               (6)

               Curaçao ja Sint Maarten eivät ole ilmoittaneet aikovansa jatkaa ihmisravinnoksi tarkoitettujen raakamaidon ja maitotuotteiden tuontia Euroopan unionin alueelle. Näin ollen niitä ei ole syytä sisällyttää asetuksen (EU) N:o 605/2010 liitteessä I olevaan luetteloon.

               (7)

               Sen vuoksi asetusta (EU) N:o 605/2010 olisi muutettava.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EU) N:o 605/2010 I liitteestä Alankomaiden Antilleja koskeva merkintä.
   2 artikla
   Tämä asetus tulee voimaan kahdentenakymmenentenä päivänä sen päivän jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EYVL L 18, 23.1.2003, s. 11.

      (2)  EUVL L 139, 30.4.2004, s. 206.

      (3)  EUVL L 165, 30.4.2004, s. 1.

      (4)  EUVL L 175, 10.7.2010, s. 1.


title: Komission täytäntöönpanoasetus (EU) 2017/1345, annettu 18 päivänä heinäkuuta 2017, vuonna 2017 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä

text:
               19.7.2017

               FI

               Euroopan unionin virallinen lehti

               L 186/6

         KOMISSION TÄYTÄNTÖÖNPANOASETUS (EU) 2017/1345,
   annettu 18 päivänä heinäkuuta 2017,
   vuonna 2017 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2 ja 3 kohdan,
   sekä katsoo seuraavaa:

               (1)

               Vuoden 2016 kalastuskiintiöt on vahvistettu seuraavilla säädöksillä:

                           —

                           neuvoston asetus (EU) N:o 1367/2014 (2),

                           —

                           neuvoston asetus (EU) 2015/2072 (3),

                           —

                           neuvoston asetus (EU) 2016/72 (4), ja

                           —

                           neuvoston asetus (EU) 2016/73 (5).

               (2)

               Vuoden 2017 kalastuskiintiöt on vahvistettu seuraavilla säädöksillä:

                           —

                           neuvoston asetus (EU) 2016/1903 (6),

                           —

                           neuvoston asetus (EU) 2016/2285 (7),

                           —

                           neuvoston asetus (EU) 2016/2372 (8), ja

                           —

                           neuvoston asetus (EU) 2017/127 (9).

               (3)

               Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.

               (4)

               Asetuksen (EY) N:o 1224/2009 105 artiklan 2 ja 3 kohdassa säädetään, että tällaiset vähennykset on tehtävä seuraavana vuonna tai seuraavina vuosina soveltamalla vastaavia, mainituissa kohdissa vahvistettuja kertoimia.

               (5)

               Eräät jäsenvaltiot ovat ylittäneet vuoden 2016 kalastuskiintiönsä. Sen vuoksi on aiheellista tehdä niille myönnettyihin kalastuskiintiöihin liikakalastettujen kantojen osalta vähennyksiä vuonna 2017 ja tarvittaessa sitä seuraavina vuosina.

               (6)

               Eräiden maiden kalastuskiintiöihin tehtiin vuonna 2016 tiettyjen lajien osalta vähennyksiä komission täytäntöönpanoasetuksilla (EU) 2016/2226 (10) ja (EU) 2017/162 (11). Joidenkin jäsenvaltioiden osalta tiettyihin lajeihin sovellettavat vähennykset olivat kuitenkin suurempia kuin niiden vuoden 2016 vastaavat kiintiöt, eikä vähennyksiä voitu sen vuoksi tehdä kokonaisuudessaan kyseisenä vuonna. Sen varmistamiseksi, että myös tällaisissa tapauksissa koko määrä vähennetään asianomaisten kantojen osalta, jäljellä olevat määrät olisi otettava huomioon vahvistettaessa vähennyksiä vuoden 2017 ja tarvittaessa sitä seuraavien vuosien kiintiöistä.

               (7)

               Belgia pyysi 16 päivänä marraskuuta 2016 päivätyllä kirjeellä neuvoston asetuksen (EY) N:o 847/96 (12) 3 artiklan 3 kohdan mukaisesti komissiolta lupaa purkaa unionin vesillä alueilla IIa ja IV (T/B/2AC4-C) pyydettyjen piikkikampelan ja silokampelan lisämääriä, joiden osuus ei ylitä 10:tä prosenttia kyseisestä kiintiöstä. Tätä menettelyä noudattaen vuonna 2016 myönnettyjen lisämäärien olisi katsottava ylittävän sallitut puretut määrät asetuksen (EY) N:o 1224/2009 105 artiklassa säädettyjen vähennysten soveltamisen osalta.

               (8)

               Tässä asetuksessa säädettyjä kalastuskiintiöiden vähennyksiä olisi sovellettava rajoittamatta vuoden 2017 kiintiöihin komission täytäntöönpanoasetuksen (EU) N:o 185/2013 (13) nojalla tehtäviä vähennyksiä.

               (9)

               Koska kiintiöt ilmaistaan tonneina, määriä, jotka ovat pienempiä kuin yksi tonni, ei oteta huomioon,

         ON HYVÄKSYNYT TÄMÄN ASETUKSEN:
   1 artikla
   1.   Vähennetään asetuksissa (EU) 2016/1903, (EU) 2016/2285, (EU) 2016/2372 ja (EU) 2017/127 vuodeksi 2017 vahvistettuja kalastuskiintiöitä tämän asetuksen liitteessä esitetyllä tavalla.
   2.   Edellä olevan 1 kohdan soveltaminen ei rajoita täytäntöönpanoasetuksessa (EU) N:o 185/2013 säädettyjen vähennysten soveltamista.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä heinäkuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 1.

      (2)  Neuvoston asetus (EU) N:o 1367/2014, annettu 15 päivänä joulukuuta 2014, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2015 ja 2016 (EUVL L 366, 20.12.2014, s. 1).

      (3)  Neuvoston asetus (EU) 2015/2072, annettu 17 päivänä marraskuuta 2015, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2016 sekä asetusten (EU) N:o 1221/2014 ja (EU) 2015/104 muuttamisesta (EUVL L 302, 19.11.2015, s. 1).

      (4)  Neuvoston asetus (EU) 2016/72, annettu 22 päivänä tammikuuta 2016, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2016 sekä asetuksen (EU) 2015/104 muuttamisesta (EUVL L 22, 28.1.2016, s. 1).

      (5)  Neuvoston asetus (EU) 2016/73, annettu 18 päivänä tammikuuta 2016, eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016 (EUVL L 16, 23.1.2016, s. 1).

      (6)  Neuvoston asetus (EU) 2016/1903, annettu 28 päivänä lokakuuta 2016, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2017 sekä asetuksen (EU) 2016/72 muuttamisesta (EUVL L 295, 29.10.2016, s. 1).

      (7)  Neuvoston asetus (EU) 2016/2285, annettu 12 päivänä joulukuuta 2016, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2017 ja 2018 ja neuvoston asetuksen (EU) 2016/72 muuttamisesta (EUVL L 344, 17.12.2016, s. 32).

      (8)  Neuvoston asetus (EU) 2016/2372, annettu 19 päivänä joulukuuta 2016, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017 (EUVL L 352, 23.12.2016, s. 26).

      (9)  Neuvoston asetus (EU) 2017/127, annettu 20 päivänä tammikuuta 2017, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2017 (EUVL L 24, 28.1.2017, s. 1).

      (10)  Komission täytäntöönpanoasetus (EU) 2016/2226, annettu 9 päivänä joulukuuta 2016, vuonna 2016 käytettävissä oleviin tiettyjen kantojen kalastuskiintiöihin edellisvuoden liikakalastuksen vuoksi tehtävistä vähennyksistä (EUVL L 336, 10.12.2016, s. 28).

      (11)  Komission täytäntöönpanoasetus (EU) 2017/162, annettu 31 päivänä tammikuuta 2017, vuonna 2016 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä sekä vuonna 2016 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä annetun täytäntöönpanoasetuksen (EU) 2016/2226 muuttamisesta (EUVL L 27, 1.2.2017, s. 101).

      (12)  Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta (EYVL L 115, 9.5.1996, s. 3).

      (13)  Komission täytäntöönpanoasetus (EU) N:o 185/2013, annettu 5 päivänä maaliskuuta 2013, eräisiin Espanjalle vuodeksi 2013 ja sitä seuraaviksi vuosiksi myönnettyihin kalastuskiintiöihin tehtävistä vähennyksistä vuoden 2009 tietyn makrillikiintiön liikakalastuksen vuoksi (EUVL L 62, 6.3.2013, s. 1).

      LIITE

         LIIKAKALASTETTUJEN KANTOJEN KIINTIÖIHIN TEHTÄVÄT VÄHENNYKSET

                  Jäsenvaltio

                  Lajin koodi

                  Aluekoodi

                  Lajin nimi

                  Alueen nimi

                  Alkuperäinen kiintiö 2016 (kilogrammaa)

                  Purettujen saaliiden sallitut määrät vuonna 2016 (mukautettu kokonaismäärä kilogrammaa) (1)

                  Saaliit yhteensä vuonna 2016 (määrä kilogrammaa)

                  Kiintiön käyttö suhteessa purettujen saaliiden sallittuun määrään

                  Purettujen saaliiden sallittuun määrään liittyvä liikakalastus (määrä kilogrammaa)

                  Kerroin (2)

                  Lisäkerroin (3)
                      (4)

                  Edellisvuosilta tekemättä olevat vähennykset (5) (määrä kilogrammaa)

                  Vuonna 2017 tehtävät vähennykset (määrä kilogrammaa)

                  (1)

                  (2)

                  (3)

                  (4)

                  (5)

                  (6)

                  (7)

                  (8)

                  (9)

                  (10)

                  (11)

                  (12)

                  (13)

                  (14)

                  BE

                  SRX

                  07D.

                  Rauskukalat

                  Unionin vedet alueella VIId

                  87 000

                  86 919

                  91 566

                  105,35 %

                  4 647

                  /

                  /

                  /

                  4 647

                  BE

                  SOL

                  7FG.

                  Meriantura

                  VIIf ja VIIg

                  487 000

                  549 565

                  563 401

                  102,52 %

                  13 836

                  /

                  /

                  /

                  13 836

                  BE

                  SOL

                  8AB.

                  Meriantura

                  VIIIa ja VIIIb

                  42 000

                  281 638

                  287 659

                  102,14 %

                  6 021

                  /

                  C (6)

                  /

                  6 021

                  BE

                  T/B

                  2AC4-C

                  Piikkikampela ja silokampela

                  Unionin vedet alueilla IIa ja IV

                  329 000

                  481 000

                  514 275

                  106,92 %

                  33 275  (7)

                  /

                  /

                  /

                  33 275

                  DE

                  DGS

                  2AC4-C

                  Piikkihai

                  Unionin vedet alueilla IIa ja IV

                  0

                  0

                  2 118

                  Ei sovelleta

                  2 118

                  /

                  /

                  /

                  2 118

                  DE

                  MAC

                  2CX14-

                  Makrilli

                  VI, VII, VIIIa, VIIIb, VIIId ja VIIIe; unionin ja kansainväliset vedet alueella Vb; kansainväliset vedet alueilla IIa, XII ja XIV

                  22 751 000

                  21 211 759

                  22 211 517

                  104,71 %

                  999 758

                  /

                  /

                  /

                  999 758

                  DK

                  DGS

                  2AC4-C

                  Piikkihai

                  Unionin vedet alueilla IIa ja IV

                  0

                  0

                  1 350

                  Ei sovelleta

                  1 350

                  /

                  /

                  /

                  1 350

                  DK

                  HER

                  1/2-

                  Silli

                  Unionin, Färsaarten, Norjan ja kansainväliset vedet alueilla I ja II

                  7 069 000

                  10 331 363

                  10 384 320

                  100,51 %

                  52 957

                  /

                  /

                  /

                  52 957

                  DK

                  JAX

                  4BC7D

                  Piikkimakrilli ja sen kanssa saadut sivusaaliit

                  Unionin vedet alueilla IVb, IVc ja VIId

                  5 519 000

                  264 664

                  265 760

                  100,42 %

                  1 096

                  /

                  /

                  /

                  1 096

                  DK

                  MAC

                  2A34.

                  Makrilli

                  IIIa ja IV; unionin vedet alueilla IIa, IIIb, IIIc ja osa-alueilla 22–32

                  19 461 000

                  13 354 035

                  14 677 440

                  109,91 %

                  1 323 405

                  /

                  /

                  /

                  1 323 405

                  DK

                  MAC

                  2A4A-N

                  Makrilli

                  Norjan vedet alueilla IIa ja IVa

                  14 043 000

                  14 886 020

                  16 351 930

                  109,85 %

                  1 465 910

                  /

                  /

                  /

                  1 465 910

                  DK

                  NOP

                  04-N.

                  Harmaaturska

                  Norjan vedet alueella IV

                  0

                  0

                  22 880

                  Ei sovelleta

                  22 880

                  /

                  /

                  /

                  22 880

                  DK

                  OTH

                  *2AC4C

                  Muut lajit

                  Unionin vedet alueilla IIa ja IV

                  6 018 300

                  3 994 920

                  4 508 050

                  112,84 %

                  513 130

                  1,2

                  /

                  /

                  615 756

                  DK

                  POK

                  1N2AB.

                  Seiti

                  Norjan vedet alueilla I ja II

                  /

                  0

                  3 920

                  Ei sovelleta

                  3 920

                  /

                  /

                  /

                  3 920

                  DK

                  SAN

                  234_1

                  Tuulenkala

                  Unionin vedet tuulenkalan kalastuksenhoitoalueella 1

                  12 263 000

                  12 517 900

                  12 525 750

                  100,06 %

                  7 850

                  /

                  /

                  /

                  7 850

                  DK

                  SAN

                  04-N.

                  Tuulenkala

                  Norjan vedet alueella IV

                  0

                  0

                  19 860

                  Ei sovelleta

                  19 860

                  /

                  /

                  /

                  19 860

                  ES

                  ALB

                  AN05N

                  Pohjoisen kannan valkotonnikala

                  Atlantin valtameri linjan 5° N pohjoispuolella

                  14 917 370

                  14 754 370

                  16 645 500

                  112,82 %

                  1 891 130

                  1,2

                  /

                  /

                  2 269 356

                  ES

                  ALF

                  3X14-

                  Limapäät

                  Unionin ja kansainväliset vedet alueilla III, IV, V, VI, VII, VIII, IX, X, XII ja XIV

                  67 000

                  86 159

                  79 185

                  91,90 %

                  – 6 974

                  /

                  /

                  817

                  0

                  ES

                  BSF

                  8910-

                  Mustahuotrakala

                  Unionin ja kansainväliset vedet alueilla VIII, IX ja X

                  12 000

                  24 004

                  16 419

                  68,41 %

                  – 7 585

                  /

                  /

                  2 703

                  0

                  ES

                  BUM

                  ATLANT

                  Sinimarliini

                  Atlantin valtameri

                  0

                  0

                  13 396

                  Ei sovelleta

                  13 396

                  /

                  A

                  /

                  20 094

                  ES

                  COD

                  1/2B.

                  Turska

                  I ja IIb

                  13 192 000

                  9 730 876

                  9 731 972

                  100,01 %

                  1 096

                  /

                  /

                  /

                  1 096

                  ES

                  GHL

                  1N2AB.

                  Grönlanninpallas

                  Norjan vedet alueilla I ja II

                  /

                  9 000

                  27 600

                  306,67 %

                  18 600

                  1,0

                  A

                  /

                  27 900

                  ES

                  GHL

                  N3LMNO

                  Grönlanninpallas

                  NAFO 3 LMNO

                  4 067 000

                  4 070 000

                  4 072 999

                  100,07 %

                  2 999

                  /

                  C (6)

                  /

                  2 999

                  ES

                  SRX

                  67AKXD

                  Rauskukalat

                  Unionin vedet alueilla VIa, VIb, VIIa–c ja VIIe–k

                  876 000

                  459 287

                  469 586

                  102,24 %

                  10 299

                  /

                  /

                  /

                  10 299

                  ES

                  SRX

                  89-C.

                  Rauskukalat

                  Unionin vedet alueilla VIII ja IX

                  1 057 000

                  925 232

                  956 878

                  103,42 %

                  31 646

                  /

                  A

                  131 767

                  179 236

                  ES

                  WHM

                  ATLANT

                  Valkomarliini

                  Atlantin valtameri

                  2 460

                  2 460

                  9 859

                  400,77 %

                  7 399

                  1,0

                  A

                  138 994

                  150 092

                  FR

                  LIN

                  04-C.

                  Molva

                  Unionin vedet alueella IV

                  162 000

                  262 351

                  304 077

                  115,91 %

                  41 726

                  1,0

                  /

                  /

                  41 726

                  FR

                  POK

                  1/2/INT

                  Seiti

                  Kansainväliset vedet alueilla I ja II

                  0

                  0

                  2 352

                  Ei sovelleta

                  2 352

                  /

                  /

                  /

                  2 352

                  FR

                  RED

                  51214S

                  Punasimppu (matalien vesien pelaginen laji)

                  Unionin ja kansainväliset vedet alueella V; kansainväliset vedet alueilla XII ja XIV

                  0

                  0

                  29 827

                  Ei sovelleta

                  29 827

                  /

                  /

                  /

                  29 827

                  FR

                  SBR

                  678-

                  Pilkkupagelli

                  Unionin ja kansainväliset vedet alueilla VI, VII ja VIII

                  6 000

                  28 817

                  31 334

                  108,72 %

                  2 517

                  /

                  /

                  /

                  2 517

                  FR

                  SRX

                  07D.

                  Rauskukalat

                  Unionin vedet alueella VIId

                  663 000

                  630 718

                  699 850

                  110,96 %

                  69 132

                  1,0

                  A

                  /

                  103 698

                  FR

                  SRX

                  67AKXD

                  Rauskukalat

                  Unionin vedet alueilla VIa, VIb, VIIa–c ja VIIe–k

                  3 255 000

                  3 641 000

                  39 254

                  101,08 %

                  39 254

                  /

                  /

                  /

                  39 254

                  FR

                  WHG

                  08.

                  Valkoturska

                  VIII

                  1 524 000

                  2 406 000

                  2 441 333

                  101,47 %

                  35 333

                  /

                  /

                  /

                  35 333

                  IE

                  PLE

                  7FG.

                  Punakampela

                  VIIf ja VIIg

                  200 000

                  66 332

                  67 431

                  101,66 %

                  1 099

                  /

                  /

                  /

                  1 099

                  IE

                  POK

                  1N2AB.

                  Seiti

                  Norjan vedet alueilla I ja II

                  /

                  0

                  5 969

                  Ei sovelleta

                  5 969

                  /

                  /

                  /

                  5 969

                  IE

                  SRX

                  67AKXD

                  Rauskukalat

                  Unionin vedet alueilla VIa, VIb, VIIa–c ja VIIe–k

                  1 048 000

                  949 860

                  980 960

                  103,27 %

                  31 056

                  /

                  A (6)

                  /

                  31 056

                  NL

                  DGS

                  2AC4-C

                  Piikkihai

                  Unionin vedet alueilla IIa ja IV

                  0

                  0

                  1 260

                  Ei sovelleta

                  1 260

                  /

                  /

                  /

                  1 260

                  NL

                  HAD

                  7X7A34

                  Kolja

                  VIIb–k, VIII, IX ja X; unionin vedet CECAF-alueella 34.1.1

                  /

                  559

                  26 220

                  Ei sovelleta

                  25 661

                  /

                  /

                  /

                  25 661

                  NL

                  HER

                  *25B-F

                  Silli

                  II, Vb leveyspiirin 62° N pohjoispuolella (Färsaarten vedet)

                  736 000

                  477 184

                  476 491

                  99,86 %

                  – 693

                  /

                  /

                  23 551

                  22 858

                  NL

                  OTH

                  *2A-14

                  Piikkimakrillin sivusaaliit (karjukala, valkoturska ja makrilli)

                  Unionin vedet alueilla IIa, IVa, VI, VIIa–c, VIIe–k, VIIIa, VIIIb, VIIId ja VIIIe; unionin ja kansainväliset vedet alueella Vb; kansainväliset vedet alueilla XII ja XIV

                  1 663 800

                  1 777 300

                  2 032 689

                  114,37 %

                  255 389

                  1,2

                  /

                  /

                  306 467

                  NL

                  POK

                  2A34.

                  Seiti

                  IIIa ja IV; unionin vedet alueilla IIa, IIIb, IIIc ja osa-alueilla 22–32

                  68 000

                  110 846

                  110 889

                  100,04 %

                  43 (8)

                  /

                  /

                  1 057

                  1 057

                  NL

                  T/B

                  2AC4-C

                  Piikkikampela ja silokampela

                  Unionin vedet alueilla IIa ja IV

                  2 493 000

                  2 551 261

                  2 737 636

                  107,31 %

                  186 375

                  /

                  /

                  /

                  186 375

                  PT

                  BUM

                  ATLANT

                  Sinimarliini

                  Atlantin valtameri

                  49 550

                  49 550

                  50 611

                  102,14 %

                  1 061

                  /

                  /

                  /

                  1 061

                  PT

                  GHL

                  1N2AB

                  Grönlanninpallas

                  Norjan vedet alueilla I ja II

                  /

                  18 487

                  18 487

                  Ei sovelleta

                  18 487

                  /

                  /

                  /

                  18 487

                  PT

                  MAC

                  8C3411

                  Makrilli

                  VIIIc, IX ja X; unionin vedet CECAF-alueella 34.1.1

                  6 971 000

                  6 313 658

                  6 823 967

                  108,08 %

                  510 309

                  /

                  /

                  /

                  510 309

                  PT

                  SRX

                  89-C.

                  Rauskukalat

                  Unionin vedet alueilla VIII ja IX

                  1 051 000

                  1 051 000

                  1 068 676

                  101,68 %

                  17 676

                  /

                  /

                  /

                  17 676

                  PT

                  SWO

                  AN05N

                  Miekkakala

                  Atlantin valtameri linjan 5° N pohjoispuolella

                  1 161 950

                  1 541 950

                  1 561 142

                  101,24 %

                  19 192

                  /

                  /

                  /

                  19 192

                  UK

                  DGS

                  15X14

                  Piikkihai

                  Unionin ja kansainväliset vedet alueilla I, V, VI, VII, VIII, XII ja XIV

                  0

                  0

                  12 585

                  Ei sovelleta

                  12 585

                  /

                  /

                  /

                  12 585

                  UK

                  DGS

                  2AC4-C

                  Piikkihai

                  Unionin vedet alueilla IIa ja IV

                  0

                  0

                  17 776

                  Ei sovelleta

                  17 776

                  /

                  /

                  /

                  17 776

                  UK

                  HER

                  4AB.

                  Silli

                  Unionin ja Norjan vedet alueella IV linjan 53° 30′ N pohjoispuolella

                  70 348 000

                  70 710 390

                  73 419 998

                  103,83 %

                  2 709 608

                  /

                  /

                  2 709 608

                  UK

                  MAC

                  2CX14-

                  Makrilli

                  VI, VII, VIIIa, VIIIb, VIIId ja VIIIe; unionin ja kansainväliset vedet alueella Vb; kansainväliset vedet alueilla IIa, XII ja XIV

                  208 557 000

                  195 937 403

                  209 143 232

                  106,74 %

                  13 205 829

                  /

                  A (6)

                  /

                  13 205 829

                  UK

                  SAN

                  234_1

                  Tuulenkala

                  Unionin vedet tuulenkalan kalastuksenhoitoalueella 1

                  268 000

                  0

                  0

                  Ei sovelleta

                  0

                  /

                  /

                  1 466 168

                  1 466 168

                  UK

                  SRX

                  67AKXD

                  Rauskukalat

                  Unionin vedet alueilla VIa, VIb, VIIa–c ja VIIe–k

                  2 076 000

                  2 006 000

                  2 008 431

                  100,12 %

                  2 431

                  /

                  /

                  /

                  2 431

                  UK

                  T/B

                  2AC4-C

                  Piikkikampela ja silokampela

                  Unionin vedet alueilla IIa ja IV

                  693 000

                  522 000

                  544 680

                  104,34 %

                  22 680

                  /

                  /

                  /

                  22 680

         (1)  Kiintiöt, jotka ovat asiaa koskevien kalastusmahdollisuusasetusten nojalla jäsenvaltion käytettävissä sen jälkeen, kun on otettu huomioon Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukaiset kalastusmahdollisuuksien vaihdot, neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan, neuvoston asetuksen (EU) N:o 1221/2014 (EUVL L 330, 15.11.2014, s. 16) 5 a artiklan, neuvoston asetuksen (EU) 2015/104 (EUVL L 22, 28.1.2015, s. 1) 18 a artiklan ja asetuksen (EU) N:o 1380/2013 15 artiklan 9 kohdan mukaiset kiintiömäärän siirrot vuodelta 2015 vuoteen 2016 tai asetuksen (EY) N:o 1224/2009 37 ja 105 artiklan mukainen kalastusmahdollisuuksien uudelleenjako ja vähennys.

         (2)  Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia.

         (3)  Kuten asetuksen (EY) N:o 1224/2009 105 artiklan 3 kohdassa säädetään ja jos liikakalastuksen osuus on yli 10 prosenttia.

         (4)  Kirjain ”A” osoittaa, että vuosina 2014, 2015 ja 2016 tapahtuneen jatkuvan liikakalastuksen vuoksi on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5.

         (5)  Jäljellä olevat määrät, joita ei voitu vähentää vuonna 2016 asetuksen (EU) 2016/2226, sellaisena kuin se on muutettuna asetuksella (EU) 2017/162, mukaisesti, koska käytettävissä ei ollut kiintiötä tai riittävää kiintiömäärää.

         (6)  Lisäkerrointa ei sovelleta, koska liikakalastuksen osuus ei ole yli 10 prosenttia purettujen saaliiden sallituista määristä.

         (7)  Komissio hyväksyi asetuksen (EY) N:o 847/96 3 artiklan 3 kohdan mukaisesti Belgian pyytämät piikkikampelan ja silokampelan lisäpurkamiset, joiden osuus ei ylitä 10:tä prosenttia kyseisestä kiintiöstä.

         (8)  Alle yhden tonnin määriä ei oteta huomioon.


title: Komission täytäntöönpanoasetus (EU) 2016/1928, annettu 4 päivänä marraskuuta 2016, muiden alusluokkien kuin matkustaja-alusten, ro-ro-alusten ja konttialusten kuljettaman lastin määrittämisestä meriliikenteen hiilidioksidipäästöjen tarkkailusta, raportoinnista ja todentamisesta annetun Euroopan parlamentin ja neuvoston asetuksen (EU) 2015/757 mukaisesti (ETA:n kannalta merkityksellinen teksti )

text:
               5.11.2016

               FI

               Euroopan unionin virallinen lehti

               L 299/22

         KOMISSION TÄYTÄNTÖÖNPANOASETUS (EU) 2016/1928,
   annettu 4 päivänä marraskuuta 2016,
   muiden alusluokkien kuin matkustaja-alusten, ro-ro-alusten ja konttialusten kuljettaman lastin määrittämisestä meriliikenteen hiilidioksidipäästöjen tarkkailusta, raportoinnista ja todentamisesta annetun Euroopan parlamentin ja neuvoston asetuksen (EU) 2015/757 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon meriliikenteen hiilidioksidipäästöjen tarkkailusta, raportoinnista ja todentamisesta sekä direktiivin 2009/16/EY muuttamisesta 29 päivänä huhtikuuta 2015 annetun Euroopan parlamentin ja neuvoston asetuksen (EU) 2015/757 (1) ja erityisesti sen liitteessä II olevan A osan 2 kohdan,
   sekä katsoo seuraavaa:

               (1)

               Asetuksen (EU) 2015/757 liitteessä II annetaan säännöt kuljetetun lastin sekä muiden merkittävien tietojen tarkkailusta. Erityisesti muiden alusluokkien kuin matkustaja-alusten, ro-ro-alusten ja konttialusten kuljettaman lastin määrittäminen on tehtävä kyseisessä liitteessä olevan A osan 1 kohdan g alakohdassa esitettyjen parametrien mukaisesti.

               (2)

               Kun kyseessä ovat öljysäiliöalukset, kemikaalisäiliöalukset, kaasusäiliöalukset, irtolastialukset, jäähdytysalukset ja yhdistelmäalukset, on tarpeen varmistaa, että keskimääräisen toiminnallisen energiatehokkuusindikaattorin määrittämisessä noudatetaan IMOn ohjeita alusten toiminnallisen energiatehokkuusindikaattorin (EEOI) vapaaehtoisesta käytöstä (2), koska kyseiset ohjeet vastaavat toimialan käytäntöjä.

               (3)

               Kun kyseessä ovat LNG-säiliöalukset ja kontti-/ro-ro-alukset, kuljetetun lastin laskemisessa käytettävän parametrin olisi vastattava toimialan käytäntöjä ja sillä olisi varmistettava, että toimitettavat tiedot pitävät paikkansa ja että ne ovat vertailukelpoisia pitkällä aikavälillä.

               (4)

               Kun kyseessä ovat yleiset lastialukset, kuljetetun lastin määrittämisessä olisi noudatettava erityisesti tätä varten laadittua lähestymistapaa, jossa otetaan huomioon tämän alusluokan kannalta merkitykselliset lastin tiheyden vaihtelut. On syytä sallia, että näitä tietoja täydennetään vapaaehtoiselta pohjalta lisätiedoilla noudattaen IMOn ohjeita alusten toiminnallisen energiatehokkuusindikaattorin (EEOI) vapaaehtoisesta käytöstä.

               (5)

               Kun kyseessä ovat ajoneuvojen kuljetusalukset, kuljetetun lastin määrittämisessä olisi noudatettava kahdelle vaihtoehdolle perustuvaa joustavaa lähestymistapaa. Jotta voidaan paremmin ottaa huomioon tilavuuden erityinen merkitys, on syytä sallia tietojen toimittaminen erilaisten lisäparametrien mukaisesti vapaaehtoiselta pohjalta.

               (6)

               Ro-pax-alukset olisi katsottava erityistapaukseksi, johon sovelletaan erityisiä edellytyksiä. Koska ro-pax-alukset tarjoavat yhdistettyä palvelua ja jotta voidaan paremmin ottaa huomioon toimialan käytänteet, olisi sovellettava kahta parametria kuljetetun lastin ilmaisemiseksi.

               (7)

               Niiden alustyyppien osalta, jotka eivät kuulu mihinkään edellä mainituista luokista eivätkä mihinkään asetuksen (EU) 2015/757 liitteessä II olevan A osan 1 kohdan d, e ja f alakohdassa tarkoitetuista luokista, olisi sallittava joustava lähestymistapa, jotta kaikilta osin otetaan huomioon hyvin erityyppistä lastia kuljettavien alusten moninaisuus. Jotta varmistetaan tietojen johdonmukaisuus ja ajallinen vertailukelpoisuus asetuksen (EU) 2015/757 4 artiklan 3 kohdan mukaisesti, yrityksen valitsema sopivin kuljetettavaa lastia koskeva parametri on kirjattava aluksen tarkkailusuunnitelmaan ja sitä on sovellettava sen mukaisesti.

               (8)

               Komissio on kuullut asianomaisia osapuolia toimialan parhaista käytännöistä, jotka liittyvät tässä asetuksessa käsiteltyihin asioihin. Kuulemisessa käytettiin meriliikenteen MRV-seurantaryhmää, joka on perustettu Euroopan kestävän meriliikenteen foorumin (ESSF) puitteissa.

               (9)

               Tässä asetuksessa säädetyt toimenpiteet ovat Euroopan parlamentin ja neuvoston asetuksen N:o 525/2013/EY 26 artiklalla perustetun ilmastonmuutoskomitean antaman lausunnon mukaiset (3),

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa säädetään säännöistä muiden alusluokkien kuin matkustaja-alusten, ro-ro-alusten ja konttialusten kuljettaman lastin määrittämiseksi muiden merkittävien tietojen tarkkailua varten kunkin matkan osalta asetuksen (EU) 2015/757 9 artiklan 1 kohdan mukaisesti.
   2 artikla
   Määritelmät
   Tässä asetuksessa tarkoitetaan

               1)

               ’öljysäiliöaluksella’ alusta, joka on suunniteltu tai mukautettu ensisijaisesti kuljettamaan raakaöljyä tai öljytuotteita irtolastina lastitiloissa, ei kuitenkaan yhdistelmäaluksia, haitallisia nestemäisiä aineita (NLS) kuljettavia säiliöaluksia tai kaasusäiliöaluksia;

               2)

               ’kemikaalisäiliöaluksella’ alusta, joka on suunniteltu tai mukautettu kuljettamaan irtolastina mitä tahansa nestemäistä tuotetta, joka mainitaan irtolastina vaarallisia kemikaaleja kuljettavien alusten kansainvälisen rakenne- ja varustelusäännöstön (4) luvussa 17, tai alusta, joka on suunniteltu tai mukautettu kuljettamaan irtolastina haitallisia nestemäisiä aineita;

               3)

               ’LNG-säiliöaluksella’ säiliöalusta, jolla kuljetetaan irtolastina nesteytettyä maakaasua (pääasiassa metaania) erillisissä eristetyissä säiliöissä;

               4)

               ’kaasusäiliöaluksella’ säiliöalusta, jolla kuljetetaan irtolastina muita nesteytettyjä kaasuja kuin nesteytettyä maakaasua;

               5)

               ’irtolastialuksella’ alusta, joka on tarkoitettu pääasiassa kuljettamaan irtolastina kuivaa lastia, mukaan lukien sellaiset alustyypit kuin malmialukset, sellaisina kuin ne on määritelty ihmishengen turvallisuudesta merellä tehdyn kansainvälisen yleissopimuksen (’SOLAS-yleissopimus’) luvussa XII olevassa säännössä 1, mutta pois lukien yhdistelmäalukset;

               6)

               ’yleisellä lastialuksella’ alusta, jossa on moni- tai yksikerroksinen runko ja joka on suunniteltu pääasiassa yleisen lastin kuljettamiseen, pois lukien kuivalastialukset, jotka eivät sisälly yleisten lastialusten peruslinjojen laskentaan, erityisesti karjankuljetusalukset, proomut, raskaslastialukset, huvialuksia kuljettavat alukset ja ydinpolttoainetta kuljettavat alukset;

               7)

               ’jäähdytysaluksella’ alusta, joka on suunniteltu yksinomaan jäähdytetyn lastin kuljettamiseen ruumassa;

               8)

               ’ajoneuvojen kuljetusaluksella’ monikerroksista ro-ro-alusta, joka on tarkoitettu kuljettamaan tyhjiä ajoneuvoja ja kuorma-autoja;

               9)

               ’yhdistelmäaluksella’ alusta, joka on suunniteltu kantamaan irtolastina sekä nestemäistä että kiinteää lastia määrä, joka vastaa 100 prosenttia sen kantavuudesta;

               10)

               ’ro-pax-aluksella’ alusta, joka kuljettaa enemmän kuin kaksitoista matkustajaa ja jossa on ro-ro-lastitilat;

               11)

               ’kontti-/ro-ro-aluksella’ konttialuksen ja ro-ro-aluksen hybridiä jaettuna itsenäisiin yksikköihin;

               12)

               ’kuljetetulla määrällä’ tonneina ilmaistua lastissa olevan aluksen mitattua tilavuusuppoumaa kerrottuna suhteellisella veden tiheydellä lähdön aikaan vähennettynä aluksen tyhjäpainolla sekä lähdön aikaan määritellyllä lastatulla aluksella olevan polttoaineen painolla;

               13)

               ’mitatulla tilavuusuppoumalla’ kuutiometreinä ilmaistua aluksen, ilman lisäosia, syrjäyttämän vesimäärän tilavuutta metallirunkoisessa aluksessa, ja aluksen rungon ulkolaidoituksen syrjäyttämän vesimäärän tilavuutta aluksessa, joissa runko on jostakin muusta materiaalista;

               14)

               ’tyhjäpainolla’ tonneina ilmaistua aluksen tosiasiallista painoa ilman aluksella olevia polttoainetta, matkustajia, lastia, vettä ja muita kulutushyödykkeitä.

         3 artikla
   Parametrit kuljetetun lastin määrittämiseksi laivaluokittain
   Muiden merkittävien tietojen tarkkailua varten kunkin matkan osalta asetuksen (EU) 2015/757 9 artiklan 1 kohdan mukaisesti ”kuljetetulla lastilla” tarkoitetaan:

               a)

               öljysäiliöalusten osalta aluksella olevan lastin massaa;

               b)

               kemikaalisäiliöalusten osalta aluksella olevan lastin massaa;

               c)

               LNG-säiliöalusten osalta lastin tilavuutta lastin purkamisen aikaan tai jos lastia puretaan useampaan kertaan matkan aikana, matkan aikana puretun lastin sekä kaikissa seuraavissa käyntisatamissa puretun lastin summaa siihen saakka, kun alukseen lastataan uusi lasti;

               d)

               kaasusäiliöalusten osalta aluksella olevan lastin massaa;

               e)

               irtolastialusten osalta aluksella olevan lastin massaa;

               f)

               yleisten lastialusten osalta kuljetettua määrää kuormitettuna kuljetuilla matkoilla ja nollaa painolastissa kuljetuilla matkoilla;

               g)

               jäähdytysalusten osalta aluksella olevan lastin massaa;

               h)

               ajoneuvojen kuljetusalusten osalta aluksella olevan lastin massaa, joka määritetään tosiasiallisena massana tai lastiyksiköiden tai käytettyjen kaistametrien lukumääränä kerrottuna niiden massan oletusarvolla;

               i)

               yhdistelmäalusten osalta aluksella olevan lastin massaa;

               j)

               ro-pax-alusten osalta matkustajien määrää ja aluksella olevan lastin massaa, joka määritetään tosiasiallisena massana tai lastiyksiköiden (kuorma-autojen, henkilöautojen jne.) tai käytettyjen kaistametrien lukumääränä kerrottuna niiden massan oletusarvolla;

               k)

               kontti-/ro-ro-alusten osalta aluksella olevan lastin massaa, joka määritetään lastiyksiköiden summana (henkilöautot, perävaunut, kuorma-autot ja muut standardiyksiköt) kerrottuna oletuspinta-alalla sekä kunkin kannen korkeudella (lattian ja kannatuspalkkien välinen etäisyys), käytettyjen kaistametrien summana kerrottuna kannen korkeudella (muun ro-ro-lastin osalta) sekä kuljetettujen lastitonnien summana kerrottuna 38,3 m3:llä;

               l)

               muiden alustyyppien osalta, jotka eivät kuulu mihinkään a-k alakohdassa mainituista luokista eivätkä asetuksen (EU) 2015/757 liitteessä II olevan A osan 1 kohdan d, e ja f alakohdassa tarkoitetuista luokista, aluksella olevan lastin massa tai kuljetettu määrä kuormitettuna kuljetuilla matkoilla ja nollaa painolastissa kuljetuilla matkoilla.

         Ensimmäisen kohdan f alakohdan soveltamiseksi voidaan vapaaehtoiselta pohjalta käyttää lisäparametrina aluksella olevana lastin massaa.
   Ensimmäisen kohdan h alakohdan soveltamiseksi voidaan vapaaehtoiselta pohjalta käyttää lisäparametrina kuljettamaa määrää kuormitettuna kuljetuilla matkoilla ja nollaa painolastissa kuljetuilla matkoilla.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä marraskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 123, 19.5.2015, s. 55.

      (2)  MEPC.1/Circ.684.

      (3)  Euroopan parlamentin ja neuvoston asetus (EU) N:o 525/2013, annettu 21 päivänä toukokuuta 2013, järjestelmästä kasvihuonekaasupäästöjen seuraamiseksi ja niistä raportoimiseksi sekä muista ilmastonmuutosta koskevista tiedoista raportoimiseksi kansallisella ja unionin tasolla sekä päätöksen N:o 280/2004/EY kumoamisesta (EUVL L 165, 18.6.2013, s. 13).

      (4)  Sellaisina kuin ne ovat muutettuina asiakirjoilla MEPC.225(64) ja MSC.340(91).


title: Komission täytäntöönpanoasetus (EU) N:o 590/2012, annettu 4 päivänä heinäkuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               5.7.2012

               FI

               Euroopan unionin virallinen lehti

               L 175/11

         KOMISSION TÄYTÄNTÖÖNPANOASETUS (EU) N:o 590/2012,
   annettu 4 päivänä heinäkuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä heinäkuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  TR

                  50,2

                  ZZ

                  50,2

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  119,0

                  ZZ

                  119,0

                  0805 50 10

                  AR

                  63,5

                  TR

                  54,0

                  UY

                  93,7

                  ZA

                  93,8

                  ZZ

                  76,3

                  0808 10 80

                  AR

                  205,4

                  BR

                  81,6

                  CL

                  105,8

                  CN

                  100,6

                  NZ

                  131,5

                  US

                  177,2

                  UY

                  58,9

                  ZA

                  106,0

                  ZZ

                  120,9

                  0808 30 90

                  AR

                  173,5

                  CL

                  108,9

                  CN

                  83,4

                  NZ

                  207,2

                  ZA

                  112,5

                  ZZ

                  137,1

                  0809 10 00

                  TR

                  187,1

                  ZZ

                  187,1

                  0809 29 00

                  TR

                  328,9

                  ZZ

                  328,9

                  0809 30

                  TR

                  214,9

                  ZZ

                  214,9

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1021/2012, annettu 6 päivänä marraskuuta 2012 , Trichoderma reesei (ATCC PTA 5588) -organismin tuottaman endo-1,4-beetaksylanaasin hyväksymisestä muiden toissijaisten siipikarjalajien kuin ankkojen rehun lisäaineena (hyväksynnän haltija Danisco Animal Nutrition)  ETA:n kannalta merkityksellinen teksti

text:
               7.11.2012

               FI

               Euroopan unionin virallinen lehti

               L 307/68

         KOMISSION TÄYTÄNTÖÖNPANOASETUS (EU) N:o 1021/2012,
   annettu 6 päivänä marraskuuta 2012,

      Trichoderma reesei (ATCC PTA 5588) -organismin tuottaman endo-1,4-beetaksylanaasin hyväksymisestä muiden toissijaisten siipikarjalajien kuin ankkojen rehun lisäaineena (hyväksynnän haltija Danisco Animal Nutrition)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan ja 13 artiklan 3 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

               (2)

                  Trichoderma reesei (ATCC PTA 5588) -organismin tuottaman endo-1,4-beetaksylanaasin käyttö hyväksyttiin kymmeneksi vuodeksi broilerien, munivien kanojen, ankkojen ja lihakalkkunoiden ruokinnassa komission asetuksella (EU) N:o 9/2010 (2) ja vieroitettujen porsaiden ja lihasikojen ruokinnassa komission täytäntöönpanoasetuksella (EU) N:o 528/2011 (3).

               (3)

               Asetuksen (EY) N:o 1831/2003 7 artiklan mukaisesti toimitettiin hakemus, joka koski Trichoderma reesei (ATCC PTA 5588) -organismin tuottaman endo-1,4-beetaksylanaasin uutta käyttötapaa muiden toissijaisten siipikarjalajien kuin ankkojen rehun lisäaineena ja jossa pyydettiin, että lisäaine luokiteltaisiin lisäaineluokkaan ”eläintuotantoon vaikuttavat lisäaineet”.

               (4)

               Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat sekä pyyntöjä tukevat olennaiset tiedot.

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, keskittyi arvioinnissaan turvallisuuteen ja tehokkuuteen uusien kohdelajien kannalta. Elintarviketurvallisuusviranomainen totesi 22 päivänä toukokuuta 2012 antamassaan lausunnossa (4), että koska Trichoderma reesei (ATCC PTA 5588) -organismin tuottamalla endo-1,4-beetaksylanaasilla on todettu suuri turvamarginaali ensisijaisilla siipikarjalajeilla, kyseinen johtopäätös voidaan ehdotetuissa käyttöolosuhteissa ulottaa koskemaan kaikkia esitettyjä siipikarjalajeja. Lausunnon mukaan ensisijaisia siipikarjalajeja koskeva päätelmä tehokkuudesta voidaan yleistää koskemaan kaikkia toissijaisia siipikarjalajeja. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti.

               (6)

                  Trichoderma reesei -organismin (ATCC PTA 5588) tuottaman endo-1,4-beetaksylanaasin (EC 3.2.1.8) arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu entsyymi eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä marraskuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EUVL L 3, 7.1.2010, s. 3.

      (3)  EUVL L 143, 31.5.2011, s. 10.

      (4)  EFSA Journal 2012; 10(6):2739.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  Aktiivisuusyksikköä/ kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                  4a11

                  Danisco Animal Nutrition
                  (Danisco (UK) Limited)

                  Endo-1,4-beetaksylanaasi
                  EC 3.2.1.8

                                 Lisäaineen koostumus

                                 Trichoderma reesei (ATCC PTA 5588) -organismin tuottama endo-1,4-beetaksylanaasi (EC 3.2.1.8), jonka vähimmäisaktiivisuus on 40 000 U/g (1)

                                 Tehoaineen ominaispiirteiden kuvaus

                                 Trichoderma reesei (ATCC PTA 5588) -organismin tuottama endo-1,4-beetaksylanaasi (EC 3.2.1.8)

                                 Analyysimenetelmä
                                  (2)

                              Endo-1,4-beetaksylanaasin aktiivisuuden määrittäminen:
                              kolorimetrinen menetelmä, jolla kvantifioidaan vesiliukoiset värjätyt fragmentit, jotka ovat muodostuneet endo-1,4-beetaksylanaasin vaikuttaessa atsuriiniin ristisidottuun vehnän arabinoksylaaniin (pH 4,25 ja lämpötila 50 °C).

                  Muut toissijaiset siipikarjalajit kuin ankat

                  —

                  625U

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.

                              2.

                              Käytetään rehussa, joissa on paljon tärkkelystä ja muita polysakkarideja kuin tärkkelystä (pääasiassa beeta-arabinoksylaaneja).

                  27. marraskuuta 2022

         (1)  1 U on entsyymimäärä, joka vapauttaa ristisidoksisesta kaura–speltti-arabinoksylaanisubstraatista yhdessä minuutissa 0,5 μmol pelkistävää sokeria (ilmaistuna ksyloosiekvivalentteina) (pH 5,3 ja lämpötila 50 °C).

         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) 2016/328, annettu 26 päivänä helmikuuta 2016, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Carciofo Spinoso di Sardegna (SAN))

text:
               9.3.2016

               FI

               Euroopan unionin virallinen lehti

               L 62/4

         KOMISSION TÄYTÄNTÖÖNPANOASETUS (EU) 2016/328,
   annettu 26 päivänä helmikuuta 2016,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Carciofo Spinoso di Sardegna (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tarkastellut Italian esittämää pyyntöä, joka koski komission asetuksen (EU) N:o 94/2011 (2) nojalla rekisteröidyn suojatun alkuperänimityksen ”Carciofo Spinoso di Sardegna” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Carciofo Spinoso di Sardegna” (SAN) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä helmikuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EU) N:o 94/2011, annettu 3 päivänä helmikuuta 2011, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Carciofo Spinoso di Sardegna (SAN)) (EUVL L 30, 4.2.2011, s. 21).

      (3)  EUVL C 351, 23.10.2015, s. 24.


title: Komission täytäntöönpanoasetus (EU) 2016/1027, annettu 24 päivänä kesäkuuta 2016, asetuksessa (EY) N:o 1187/2009 tarkoitetussa kiintiössä Dominikaaniseen tasavaltaan vietäviä tiettyjä maitotuotteita koskeviin vientitodistushakemuksiin sovellettavasta jakokertoimesta

text:
               25.6.2016

               FI

               Euroopan unionin virallinen lehti

               L 168/11

         KOMISSION TÄYTÄNTÖÖNPANOASETUS (EU) 2016/1027,
   annettu 24 päivänä kesäkuuta 2016,
   asetuksessa (EY) N:o 1187/2009 tarkoitetussa kiintiössä Dominikaaniseen tasavaltaan vietäviä tiettyjä maitotuotteita koskeviin vientitodistushakemuksiin sovellettavasta jakokertoimesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,
   sekä katsoo seuraavaa:

               (1)

               Komission asetuksen (EY) N:o 1187/2009 (2) III luvussa olevassa 3 jaksossa vahvistetaan menettely, jonka mukaisesti myönnetään vientitodistukset Dominikaaniseen tasavaltaan vietäville tietyille maitotuotteille kyseistä maata varten avatussa kiintiössä.

               (2)

               Asetuksen (EY) N:o 1187/2009 29 artiklan mukaan vientitodistushakemuksia voidaan jättää kunkin vuoden 20 ja 30 päivän toukokuuta välisenä aikana 1 päivän heinäkuuta ja seuraavan vuoden 30 päivän kesäkuuta välisen ajan kattavassa kiintiössä tapahtuvaa vientiä varten. Asetuksen (EY) N:o 1187/2009 31 artiklan 2 kohdan mukaan on syytä määritellä, missä määrin voidaan antaa vientitodistuksia haetuille määrille ja vahvistaa kunkin osakiintiön jakokertoimet.

               (3)

               Vuonna 2016 toukokuun 20 päivän ja 30 päivän välisenä aikana jätetyt hakemukset koskevat käytettävissä olevia määriä pienempiä määriä. Tämän vuoksi on syytä asetuksen (EY) N:o 1187/2009 31 artiklan 3 kohdan ensimmäisen alakohdan mukaisesti vahvistaa jäljellä olevat määrät, joiden osalta todistushakemuksia voidaan jättää 1 päivän ja 10 päivän marraskuuta 2016 välisenä aikana,

         ON HYVÄKSYNYT TÄMÄN ASETUKSEN:
   1 artikla
   Hyväksytään vientitodistushakemukset, jotka on jätetty 20 päivän ja 30 päivän toukokuuta 2016 välisenä aikana.
   Tämän artiklan ensimmäisessä kohdassa tarkoitettuihin vientitodistushakemuksiin sisältyvät määrät asetuksen (EY) N:o 1187/2009 27 artiklan 2 kohdassa tarkoitetuille tuotteille kerrotaan seuraavilla jakokertoimilla:

               —

               1,00 asetuksen (EY) N:o 1187/2009 28 artiklan 1 kohdan a alakohdassa tarkoitettua kiintiön osaa koskevien hakemusten osalta,

               —

               1,00 asetuksen (EY) N:o 1187/2009 28 artiklan 1 kohdan b alakohdassa tarkoitettua kiintiön osaa koskevien hakemusten osalta.

         Asetuksen (EY) N:o 1187/2009 31 artiklan 3 kohdan ensimmäisessä alakohdassa tarkoitettu jäljellä oleva määrä on 8 095 tonnia.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä kesäkuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 1187/2009, annettu 27 päivänä marraskuuta 2009, neuvoston asetuksen (EY) N:o 1234/2007 soveltamista koskevista yksityiskohtaisista erityissäännöistä maidon ja maitotuotteiden vientitodistusten ja vientitukien osalta (EUVL L 318, 4.12.2009, s. 1.).


title: Komission täytäntöönpanoasetus (EU) 2015/1868, annettu 19 päivänä lokakuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.10.2015

               FI

               Euroopan unionin virallinen lehti

               L 275/22

         KOMISSION TÄYTÄNTÖÖNPANOASETUS (EU) 2015/1868,
   annettu 19 päivänä lokakuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  40,0

                  MA

                  124,3

                  MK

                  46,1

                  TR

                  95,4

                  ZZ

                  76,5

                  0707 00 05

                  AL

                  38,5

                  TR

                  116,7

                  ZZ

                  77,6

                  0709 93 10

                  TR

                  148,5

                  ZZ

                  148,5

                  0805 50 10

                  AR

                  145,5

                  CL

                  149,0

                  TR

                  110,5

                  UY

                  72,3

                  ZA

                  146,4

                  ZZ

                  124,7

                  0806 10 10

                  BR

                  267,9

                  EG

                  194,4

                  MK

                  95,6

                  TR

                  168,4

                  ZZ

                  181,6

                  0808 10 80

                  AR

                  122,1

                  CL

                  106,6

                  MK

                  23,1

                  NZ

                  159,2

                  US

                  120,3

                  ZA

                  155,1

                  ZZ

                  114,4

                  0808 30 90

                  TR

                  131,8

                  XS

                  96,6

                  ZZ

                  114,2

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.